**Ploaia mă duce iar acolo**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fetița se joacă

în noroiul alunecos

cade și strigă fericită

" am prins un pește mare! "

nu știe că viața ei va avea

doar două capitole:

înainte de... și după...

în timp ce... i-a înghețat

naivitatea pe buze

ca un zâmbet tâmp

suflet candelă

abia mai pâlpâi

așteptând razele de soare

din timp... în timpul...

din norii negri

cad lacrimi surori

fulgere verticale

râs ce-ți dă fiori

tunete prin soare

ochi întrebători

de ce eu oare

sunt ca roua-n zori

petală de floare

pierdută-n culori

arsă de soare

bătută de ploi...